19. ΝΟΜΟΘΕΤ. ΔΙΑΤΑΓΜΑ υπ’ αριθ. 728 της 14/24 Νοεμ. 1970 (ΦΕΚ Α΄ 252) Περί της αληθούς εννοίας των διατάξεων του άρθρ. 12 του Νόμ. 4053/60 περί οργανώσεως του Αντιφυματικού Αγώνος. Άρθρ.1.-1.Η αληθής έννοια των διατάξεων του άρθρ. 12 του Νόμ. 4053/60 «περί οργανώσεως του Αντιφυματικού Αγώνος», είναι ότι: α. Όπου εν τω άρθρω του νόμου τούτου αναφέρονται αι δύο διαλυόμεναι εν Αθήναις και Πειραιεί Αντιφθισικαί Εταιρείαι νοούνται η Φιλανθρωπικού σκοπού, εν Αθήναις εδρεύουσα, Ελληνική Αντιφθισική Εταιρεία και το εν Πειραιεί Παράρτημα αυτής. β. Η κινητή και ακίνητος περιουσία της διαλυομένης εν Αθήναις Ελληνικής Αντιφθισικής Εταιρείας και του εν Πειραιεί Παραρτήματος αυτής μεταβιβάζεται εις το Δημόσιον αυτοδικαίως και άνευ ετέρας διαδικασίας, ανεξαρτήτως της περαιώσεως ή μη του έργου της εκκαθαρίσεως, δυνάμει του παρόντος και μόνον, κατά πλήρες δικαίωμα κυριότητος, νομής και κατοχής, η διαχείρισις δε ταύτης περιέρχεται εις το Υπουργείον Κοινωνικών Υπηρεσιών. Σελ. 498,02(β) Τεύχος 400 Σελ. 138 2.Απαιτήσεις τρίτων εις βάρος της διαλυομένης Εταιρείας και του εν Πειραιεί Παραρτήματος αυτής, ικανοποιούνται υπό του Δημοσίου, εγγραφομένης, δυνάμει του παρόντος της απαιτουμένης προς τούτο πιστώσεως εις τον προϋπολογισμόν εξόδων του Υπουργείου Κοινωνικών Υπηρεσιών. 3.Απαιτήσεις τρίτων εις βάρος της διαλυομένης Εταιρείας τελεσιδίκων εκδικασθείσαι ικανοποιούνται υπό του Δημοσίου μετά του οφειλομένου συμβατικού ή νομίμου τόκου. 4.Η ικανοποίησις των απαιτήσεων των τρίτων εν τω συνόλω των, δεν δύναται να υπερβή κατά πάσαν περίπτωσιν, την συνολικήν αξίαν των περιουσιακών στοιχείων της διαλυομένης Εταιρείας και του Παραρτήματος αυτής, άτινα περιέρχονται εις το Δημόσιον, κατ’ ανάλογον εφαρμογήν του άρθρ. 1920 Αστ. Κώδικος. Η αξία των περιουσιακών στοιχείων καθορισθήσεται υπό Τριμελούς Επιτροπής εκτιμήσεως συγκροτουμένης δια κοινής αποφάσεως των Υπουργών Οικονομικών, Δικαιοσύνης και Κοινωνικών Υπηρεσιών και αποτελουμένης εξ ενός Πρωτοδίκου, ενός Οικονομικού Εφόρου και ενός Πολιτικού Μηχανικού εκ των υπηρετούντων παρά τω Υπουργείω Κοινωνικών Υπηρεσιών. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 34.Ε.κ.19 Φυματίωση 